
Αυσϊγαοϊ 

ΤΠ6Γ6Θ ἵς 4 ηθΘς ΤΟΓ 8η α[ἴ6ΓΠαϊΙνθ ΑΡΡΓΟΔΒΕΠ ἵο µΓΏ8η πα αγοεηἰϊθεϊιΓαἱ ἀθείρη, ΝνΥΠΙΟΠ ΠΙΥ ϱο 
Ραςθά οη ἃ ΡΓοδάς( εεο|ορίσα| οοπεθρῖ. ΌΓραη γοςοηςϊγμεῖίοη ἴΠαϊ «ἴθηις {ΓΟΠΙ 5μςίαϊηαριθ αθςίρη 
8Π6 ἔοειςες οηὐ Ρἰοςιἰπιαϊίο ἀθείρη ἰδσιθς «8η ΡΓίΠρ οιΙαΙΙἳγ ἴο µΓραΠ ποἰρῃροίῃοοας. Ιη γουθηῖϊ 
γθαΓς, ἴΠθΓθ Πᾶς Ὀθθη ἃ ΏΓΟΒάΘΓ θπιρῃασὶς οὐ Ροϊϊθγ οοπιπιμηἰσαϊίοη Ὀδΐννθθη Ὀμ[αίηρς απα 
ομµίαοοί «ραςθς, η οΓαθ/ ἴηαϊ µΓΏ8η ραϊϊθεγης «ομἱά Ὀ6 εΓθαϊΐθα, ννΙῖηῃ Πονν 5οοἰαἱ πθθᾶς ἔοι αἃ 
αἰΠαγαεηϊ {μίμΓα. Ορνἰους ΓΘᾶςοης {ΟΓ σιςίαἱπαβίΠϊγ, 66ΟΙΟΡΥ, απα 5οσἰα| ]μσίίορ οαη |]μςτιγ η θνν 
γναγς οἱ ΓΠίηΚίηρ αρουῖ ἵγαης[ογπιαϊίοη ἴμγοιρηῃ ἱπῖειναηῖίοης [η θχἰς[ίηρ µΓΏ8η αΓΘας. 


Υπάρχει η ανάγκη για µια εναλλακτική προσέγγιση στον πολεοδομικό και αρχιτεκτονικό 
σχεδιασμό, η οποία µπορεί να βασίζεται πάνω σε µια ευρύτερη οικολογική αντίληψη. Η αστική 
ανασυγκρότηση που πηγάζει απὀ τον αειφόρο σχεδιασμό και εστιάζει πάνω σε βιοκλιµατικά 
ζητήµατα του σχεδιασμού µπορεί να αποφέρει ποιότητα στις αστικές γειτονιές. Ευρύτερη 
έµφαση έχει δοθεί τα τελευταία χρόνια προς την καλύτερη σχέση μεταξύ κτιρίων και 
υπαίθριων χώρων, για τη δηµιουργία αστικὠν μοτίβων µε νέες κοινωνικές ανάγκες για ένα 
διαφορετικό μέλλον. Προφανείς λόγοι της αειφορίας, η οικολογία και η κοινωνική δικαιοσύνη 
μπορούν να δικαιολογήσουν νέους τρόπους σκέψης στον μετασχηματισμό µέσω παρεμβάσεων 
επί υφιστάμενων αστικών περιοχών. 


Το βιώσιμο δομημένο περιβάλλον αποτελεί µία απὀ τις κύριες προτεραιότητες για όλες τις 
Ευρωπαϊκές πόλεις στον 219 αιώνα. Είναι γεγονός ότι κατά τη διάρκεια των τελευταίων ετών, 
οι πὀλεις έχουν συμπεριληφθεί σε αστικές ανασυγκροτήσεις µέσα απὀ µια νέα αναπτυξιακή 
άποψη, µε περιβαλλοντικές, χωρικές, κοινωνικές και οικονομικές διαστάσεις. Ο εντοπισμός των 
επιλογών, οι περιοχές µε ιδιαίτερο χαρακτήρα, οι ελκυστικές διαδρομές για πεζούς που 
συμπεριλαμβάνουν και νέους τύπους δρόμων, οι εμπλουτισμένες πλατείες και οι υπαίθριοι 
χώροι απαιτούνται απὀ τη διαδικασία της ανασυγκρότησης καθώς και του βιώσιµου αστικού 
τρόπου ζωής. Για το σχεδιασμό µιας Φυσικής ταυτότητας για τα ποικίλα αυτά σενάρια, ένα 
ιδιαίτερο ζήτηµα αποτελεί η ανάπτυξη ιδιαίτερων περιοχών του δημόσιου χώρου µέσω 
περιβαλλοντικών αναπλάσεων. Μια ρηξικέλευθη ολιστική προσέγγιση στα επιτυχημένα σχέδια 
ανασυγκρότησης και στα έργα υψηλών απαιτήσεων θα ενθαρρύνει τη σύνδεση των ανθρώπων, 
της κυκλοφορίας και των αστικών περιοχών. Επομένως, για να παραχθεί στα σηµεία 
παρέμβασης µια ξεκάθαρη και θετική εικόνα και ζωτικότητα, για να βελτιωθούν οι συνδέσεις 
µε άλλα ιδιαίτερα σηµεία της πόλης, είναι σηµαντικό να προωθηθεί η ολοκληρωμένη αστική 
ανασυγκρότηση. Οι απὀ κοινού πρωτοβουλίες μεταξύ των διαφόρων τομέων και η κοινοτική 
συµµετοχή θα προσδώσει µεγάλη αξία στην επόμενη γενιά των πολεοδομικών έργων. 
Επιπρόσθετα του κύριου σκοπού, που πρέπει να λαμβάνεται υπ’ ὀψη όταν επιχειρούµε να 
προάγουµε το δομημένο περιβάλλον µέσω αναπλάσεων, είναι η αειφόρος και οικολογική 
διάσταση του σχεδιασμού. 


Απότην κατανόηση της ανάλυσης µιας περιοχής στην αειφόρο πολεοδομική στρατηγική. 

Ο υψηλής ποιότητας σχεδιασμός που πραγματοποιείται µέσα απὀ την καλύτερη δυνατή 
κατανόηση του χαρακτήρα του τόπου και των Φυσικών πόρων ενθαρρύνει την ανασυγκρότηση. 
Παρ’ όλο που όλα αυτά είναι μακράν του τέλειου, η ανάπτυξη μεθοδολογιών στις διαδικασίες 
αστικής ανασυγκρότησης µε οικολογικά ζητήµατα του σχεδιασμού πρέπει να είναι το κλειδί για 
να ξαναανακαλυφτεί το νόηµα και η ταυτότητα ενός δομημένου περιβάλλοντος. 


Ωστόσο, για να προσδιοριστούν καλύτερες αναπτυξιακές προτάσεις και για να προσφερθεί µια 
δυναμική τοποθεσία για ευαίσθητες σχεδιαστικές παρεμβάσεις, είναι απαραίτητη η ανάγνωση 
και μετάφραση της υφιστάμενης κατάστασης (αναπτυξιακή χαρτογράφηση) της υπό µελέτη 
περιοχής ὡς ακολούθως: 


Κυκλοφοριακές συνθήκες 

Ορισμένες απόψεις κλειδιά για ζητήµατα που αφορούν πολεοδομικές ανασυγκροτήσεις πρέπει 
να αναπτυχθούν για την εκάστοτε περιοχή. Για να καταστούν «εὐχρηστες» τοποθεσίες πρέπει 
να είναι εὐκολο να προσεγγιστούν, καθώς και να είναι ολοκληρωμένα συνδεδεμένες µε τις 
περιβάλλουσες περιοχές τους, και αυτό απαιτεί την προσοχή στη δηµιουργία καλών 
συνδέσεων µε τα πόδια, το ποδήλατο, τα ΜΜΜ και το αυτοκίνητο. Μια καλή κατανόηση του 
τοπικού χαρακτήρα και των υφιστάμενων τύπων κυκλοφορίας είναι ουσιώδης για τον 
σχεδιασμό µιας καλής ανασυγκρότησης. Ορισμένα αποτελούν θέµατα µιας απλής 
παρατήρησης, ενώ άλλα αποτελούν ζητήµατα που πρέπει να μελετηθούν απὀ ειδικούς 
επαγγελματίες καθώς και από πρόσθετες εποπτείες και θεωρήσεις. Είναι, επομένως, ουσιώδες 
να επιτύχουμε µια προσεκτική σύνδεση µε το τοπίο ή το άµεσο περιβάλλον και αυτό 
περιλαμβάνει και τα ακόλουθα θέµατα: 


-Τοπικότητα της περιοχής µέσα στο υπόλοιπο της πόλης 
«Σύνδεση µε δημόσιες συγκοινωνίες 
-Τύποι κυκλοφορίας: κυκλοφορία µε οχήματα, ποδήλατα και µετα πόδια. 


Υφιστάμενα Φυσικά χαρακτηριστικά 

Οι χώροι σε µια πόλη πρέπει να είναι ελκυστικοί και να λειτουργούν σε συνεργασία µε το 
Φυσικό τοπίο. Αυτό όµως απαιτεί µια ισορροπία μεταξύ των Φυσικών πόρων, του κλίµατος και 
των υφιστάμενων οικολογικών συνθηκών. Για τη δηµιουργία µιας βιώσιμης ανασυγκρότησης 
είναι σηµαντικό να αναγνωριστεί και να εκτιµηθεί ο χαρακτήρας της περιοχής όπως το 
τοπογραφικό ανάγλυφο, το τοπικό Κλίμα, ο χαρακτήρας και η ποιότητα της περιοχής σε 
υπαίθριους πράσινους χώρους, καθώς και η σχέση μεταξύ δομημένου περιβάλλοντος και 
τοπίου. Εν συντομία αυτό µπορεί να περιγραφεί από: 


-Την τοπογραφία 
-Τους υπαίθριους πράσινους χώρους: Φυσικό και αστικὀ τοπίο 
-Τα υφιστάμενα χαρακτηριστικά του μικροκλίµατος την παρούσα χρονική περίοδο. 


Αναπτυξιακή διαδικασία και αστική τυπολογία 

Για να επιτευχθεί ανάπτυξη, οι καλές προτάσεις θα πρέπει να είναι ολοκληρωμένες όσον 
αφορά τις τοπικές πολεοδομικές πολιτικές Και στρατηγικές. Αυτό σηµαίνει ότι θα πρέπει να 
λάβουν υπ’ όψη τις ανάγκες και τη συμπεριφορά της κοινότητας, ως µέρος της σχεδιαστικής 
διαδικασίας. Για την ανασυγκρότηση των περιοχών θα πρέπει να ληφθούν υπ’ ὀψη οι 

υφιστάμενες ιστορικές καταγραφές, συμπεριλαμβανομένου των επιζώντων ιστορικών μοτίβων, 
αρχιτεκτονικών χαρακτηριστικών, τοποσήµων και κτιριακών μορφών, τυπολογιών δρόμων, και 
των πυκνοτήτων. Επομένως, οι μελετητές πρέπει να λάβουν υπ’ όψη τον χαρακτήρα και τα 
χαρακτηριστικά, τα οποία έχουν χαθεί, αναγνωρίζοντας και αναδεικνύοντας: 


«Τις τοπικές πολεοδομικές πολιτικές και στρατηγικές 

"Τις χρήσεις γης 

-Την ιστορική εξέλιξη και τις κτιριακές µορφές 

-Τα αρχιτεκτονικά χαρακτηριστικά και την κτιριακή τυπολογία 
-Την ιεραρχία και την ανάλυση των τυπικών δρόμων. 


Κοινωνική και πολιτιστική διαδικασία 

Για τη βελτίωση των ιδιαίτερων περιοχών πρέπει να ληφθεί υπ’ όψη ένα εύρος κοινωνικών και 
τοπικὠν πολιτισμικών αναγκών της υφιστάμενης πολεοδομικής κατάστασης. Αυτό σηµαίνει 
ανασυγκρότηση για ευέλικτες μελλοντικές αλλαγές στην χρήση και τον τρόπο ζωής, µέσω της 
ερμηνείας νέων προσεγγίσεων της ανάπτυξης. Για τη δηµιουργία της αστικής δοµής, πρέπει να 
εξεταστεί η ιστορική πορεία, οι τοπικές παραδόσεις και το πολιτιστικὀ υπόβαθρο της περιοχής. 
Όλα τα υπόλοιπα χαρακτηριστικά που συνιστούν τον αστικό ιστό πρέπει να ληφθούν υπ’ όψη 


ως εξής: 


«Ανάλυση της ποιότηταςτου αστικού τοπίου 
-Χαρακτήρας και ποικιλία των χώρων 
-Ταυτότητα και αναγνωσιμότητα των δομικών συνθηκών. 


Η καλή κατανόηση της ανάλυσης της περιοχής µελέτης πρέπει να αναγνωρίζει τις δυνατότητές 
της για ανασυγκρότηση όπως: 


-Τα δυναμικά σηµεία να αναπτυχθούν ξανά 

-Οι γειτονιές να γίνουν περισσότερο βιώσιµες 

-Οι περιοχές-- πυρήνες να γίνουν πιο ελκυστικές 

-Οι κόμβοι κλειδιά και οι δρόμοι να βελτιωθούν και να βρεθούν συνδέσεις μεταξύ των σημείων 
κλειδιών 

-Τα υφιστάμενα κτίρια να αποκατασταθούν και να γίνει επανάχρηση 

-Συγκεκριµένες περιοχές να βελτιωθούν περιβαλλοντικά. 


Ωστόσο, η πολεοδομική ανάλυση θα επηρεάσει τις προτάσεις για τον ιστό της περιοχής, 
πράγµα που θα οδηγήσει στην ανάπτυξη ποικίλων πολεοδομικών ιδεών και στρατηγικών. Το 
επόμενο βήμα είναι το πὠς η λεπτομερής ανάλυση της περιοχής µελέτης θα δουλευτεί στα 
πλαίσια του πολεοδομικού σχεδιασμού και των ρυθµιστικὠν σχεδίων που µπορεί να 
χρησιμοποιηθούν στη μικρότερη -- τοπική κλίμακα. Ο ρόλος της ανάλυσης της περιοχής είναι 
θεμελιώδης για τον αστικό ιστό όσον αφορά τους κανονισμούς, τα κτίρια και τους χώρους. Την 
ίδια στιγµή, ένα ευρύτερο αστικό περιβάλλον πρέπει να λαμβάνεται υπ’ όψη. Παράλληλα, η 
διαδικασία του πολεοδομικού σχεδιασμού είναι επομένως η οργάνωση των χώρων και των 
πορειών, σε παραλληλία µε τη διαδικασία του κτιριολογικού σχεδιασμού, η οποία µπορεί να 
θεωρηθεί ως το μοτίβο της κτιριακής µορφής. Καθώς ο πολεοδομικός σκελετός χτίζεται 
ξεκινώντας απὀ την πολεοδομική ανάλυση, µια καλή αναπτυξιακή διαδικασία πολεοδομικού 
σχεδιασμού πρέπει να χτιστεί µε την καλύτερη δυνατή κατανόηση των δυνατοτήτων της 
περιοχής. Με άλλα λόγια, χρειάζεται να συγκεντρωθεί κάθε πληροφορία για την περιοχή 


δ 


σχετικά µε την κτιριακή µορφή καθώς και η σχέση μεταξύ δημόσιων και ιδιωτικὠν χώρων ως 
εξής: 


-Φυσικός και χωρικός χαρακτήρας της περιοχής 
-Περιβάλλουσες συνθήκες 

«Πρόσβαση και κυκλοφορία στην περιοχή 
"Οπτικές ποιότητες 

ΞΜοτίβο χρήσεων 

«Αρχές των πολεοδομικών πολιτικών 

-Δομή των κτιρίων µε περιβαλλοντικό έλεγχο. 


Έτσι, η αστική δοµή µιας περιοχής ερμηνευµένη απὀ τη διάταξη του τόπου µε όρους καλής 
σχέσης μεταξύ διαδρομών, ανοιχτών χώρων και οικοδομικών τετραγώνων, η κλίµακά της όσον 
αφορά το κτιριακό ύψος, το αστικό της τοπίο όσον αφορά τους πράσινους και δηµόσιους 
χώρους πρέπει να θεωρηθούν ως η Φυσική ἐκφραση ενός ευαίσθητου και αειφόρου 
(βιώσιµου) πολεοδομικού σχεδιασμού. Αυτό µε τη σειρά του µπορεί να επηρεάσει ένα καλό 
μοτίβο χρήσεων και κυκλοφοριακών συνθηκών σε µια περιοχή. 


Προσεγγίζοντας έναν περιβαλλοντικά βιώσιμο πολεοδομικό σχεδιασμό 

Τα τελευταία χρόνια, ο πολεοδομµικός σχεδιασμός που βασίζεται σε αειφόρους και 
οικολογικούς παράγοντες έχει γίνει ο καταλύτης για τη δηµιουργία και αναβάθμιση 
συγκεκριμένων περιοχών. Ωστόσο, είναι ουσιώδες για την αστική ανασυγκρότηση να επιτύχει 
µια υψηλή ποιότητα δομημένου περιβάλλοντος για περισσότερο «ζωντανές» πόλεις. 


Η πρόθεση του καλού αστικού σχεδιασμού, µε στόχο την εκτίµηση του χαρακτήρα της 
περιοχής, είναι να δημιουργήσει µια περιεκτική αστική δοµή, να δημιουργήσει συνδέσεις και 
να οργανώσει µε οικολογική ευαισθησία την περιοχή. Παράλληλα, οι αρχές του αειφόρου 
πολεοδομικού σχεδιασμού μπορούν να τοποθετηθούν ὡς ακολούθως: 


-Ταυτότητα και χαρακτήρας της περιοχής 

«Περιβαλλοντικά Φιλικός για την υπόλοιπη πόλη και νέες συνδέσεις µε τη γειτονιά 

-Εὐκολο σύστημα μεταφορών: δηµόσιες συγκοινωνίες, οχήματα, πεζοί και ποδήλατα 
-Ιεράρχηση των δρόµο και καλή προσβασιµότητα 

-Ξεκάθαροι Και διακριτοί δημόσιοι και ιδιωτικοί χώροι 

-Ελκυστικοί δημόσιοι χώροι 

«Ανάπτυξη µικτὠν χρήσεων 

-Διακριτή περιοχή -- πυρήνας 

-Καλή αναγνωσιμότητα του αστικού ιστού: τοπόσηµα, θέες, κεντρικά σηµεία, οικόπεδα και 
οικοδομικά τετράγωνα 

-Ευέλικτο και βιώσιμο δομημένο περιβάλλον 

-Προσαρμόσιμα κτίρια σε αντιστοιχία µε τους δρόµους και τα ανοίγματα των πλατειών καιτων 
πάρκων 

-Αειφορία και ισορροπία των Φυσικών χαρακτηριστικών 

«Χρήση ανανεώσιμων πηγών ενέργειας 


Μια µορφή ανάπτυξης, αναδυόµενη απὀ µια τόσο ευαίσθητη σχεδιαστική διαδικασία, µπορεί 
να είναι µια απάντηση στο πως µια συγκεκριμένη ιδέα µπορεί να επιτύχει τη Φυσική της 


κατάσταση Και πως µπορεί να ανταποκριθεί στις κοινωνικές, τεχνολογικές Και οικονομικές 

εξελίξεις. Οι αρχές του αειφόρου πολεοδομικού σχεδιασμού, βασισμένες σε ένα τέτοιο 
«συστηματικό σκεπτικὀ» πρέπει να βοηθήσουν τις περιοχές να ενισχύσουν την ταυτότητά τους 
και την αστική δοµή τους µέσα απὀ ιδιαίτερα µοτίβα ανάπτυξης. Για να οριστούν καλύτεροι 
ιδιωτικοί και δημόσιοι χώροι προσδίδοντας ποιότητα στο αστικό περιβάλλον, για να µορφωθεί 
το ἐδαφος της περιοχής, µε σεβασμό προς τα Φυσικά χαρακτηριστικά, για να προωθηθεί η 
προσβασιµότητα από και προς την περιοχή, ολοκληρώνοντας τις χρήσεις γης και την δηµόσια 
συγκοινωνία, για να προωθηθεί η καλή αναγνωσιμότητα και προσαρµοστικότητα του αστικού 
µοτίβου, για τη δηµιουργία πιο ελκυστικὠν περιοχών µέσω της ανάµειξης των χρήσεων που 
ανταποκρίνονται άψογα στις ανάγκες της τοπικής κοινότητας. 


Σχεδιάζοντας µε στόχο τη διατήρηση του χαρακτήρα µπορεί να αποτελέσει την ευκαιρία 
δημιουργίας ιδιαίτερων περιοχών όπου το νέο και το παλιό θα συνυπάρχουν αρμονικά. 
Συντηρώντας τη µορφή του εδάφους µιας περιοχής και των υφιστάμενων Φυσικών στοιχείων 
(συμπεριλαμβανομένου των ποταμών, των ρεµάτων και των καναλιών, των λιμνών, των λόφων 
και δέντρων, και γενικἀ της τοπικής οικολογίας) µπορεί να µορφωθεί η ανάπτυξη και το 
περιβάλλον της. Η τοπική κτιριακή τυπολογία µπορεί ορισμένες Φορές να ερμηνευτεί σε µια 
νέα ανάπτυξη και να ολοκληρωθεί επιτυχώς στις υφιστάμενες διατάξεις. Επιπλέον, η κλίμακα 
της προτεινόμενης ανάπτυξης πρέπει να λάβει υπ’ όψη της τα κτίρια, την τοπογραφία, τις 
υπάρχουσες θέες και τα τοπόσηµα. 


Οι καλοσχεδιασµένοι δρόμοι µε ασφαλές και άνετο περιβάλλον, κάνουν τις περιοχές 
περισσότερο ελκυστικές. Νέες διαδρομές πρέπει να συνδεθούν µε τις υφιστάμενες, ορίζοντας 
αειφόρα κυκλοφοριακά μοτίβα. Πρέπει να ενθαρρυνθεί ο σχεδιασμός του τοπίου των δρόμων, 
ενώ η πεζοπορία και η χρήση του ποδηλάτου θεωρούνται κλειδιά της επιτυχίας και ικανά να 
υποστηρίξουν Καλύτερα τη δηµόσια συγκοινωνία {µε σκοπό τη δηµιουργία ήπιας 
κυκλοφορίας). 


Μια επιτυχής µορφή ανασυγκρότησης ορίζεται απὀ τη δηµιουργία ξεκάθαρων και ιδιαίτερων 
δηµόσιων και ιδιωτικὠν χώρων. Η καλή σχέση μεταξύ των κτιρίων σε ένα δρόµο και η 
επίδραση των κτιρίων στους δηµόσιους χώρους μπορούν να συμβάλλον στην καλύτερη 
κατανόηση του χώρου. Οι καλοσχεδιασμµένοι αστικοί χώροι μπορούν να συμβάλλουν στην 
επιτυχία του δημόσιου χώρου, που βασίζεται σε µια ποικιλία τύπων χώρων για την τοπική 
οικονομική, κοινωνική και πολιτιστική ζωή. Επιπροσθέτως, ο σχεδιασμός του δημόσιου χώρου 
πρέπει να λάβει υπ’ όψη του τις τοπικές κλιματικές συνθήκες, συμπεριλαμβανομένου του 
Φυσικού φωτισμού, των ανέμων και της θερμοκρασίας. Ο καλός πολεοδομικός σχεδιασμός 
µπορεί να συμβάλλει στη σωστή χωροθέτηση και λειτουργία των κτιρίων. τα σηµαντικά κτίρια 
μεγάλης αρχιτεκτονικής σημασίας μπορούν να παράσχουν σηµεία προσανατολισμού και 
ταυτότητας. Η ανάπτυξη µεικτών χρήσεων µπορεί να δώσει ευκαιρίες για τέτοιες οικονομικές 
και κοινωνικές δραστηριότητες. Μπορεί να παράσχει καλούς χώρους για να ζεις, να εργάζεσαι 
και την ίδια στιγµή να απολαμβάνεις το αστικό περιβάλλον. 


Ορισµός των βιοκλιµατικών ζητημάτων στη διαδικασία σχεδιασμού 

Η εισαγωγή οικολογικών ζητημάτων στη διαδικασία του πολεοδομικού σχεδιασμού αποτελεί 
µία σηµαντική συμβολή στην ανασυγκρότηση µιας περιοχής και γίνεται αντιληπτή ως κάτι 
περισσότερο απὀ την ενθάρρυνση µιας όψης της ανάπτυξης που στερείται προηγούμενης 
εμπειρίας. Επιπλέον, ο ρόλος των βιοκλιματικὠν αρχών είναι ουσιώδης τόσο για την 
ανασυγκρότηση µιας περιοχής όσο και για νέες αστικές αναπτύξεις -- επεκτάσεις. Μέσω της 
ανασυγκρότησης, η οποία θέτει τη μέγιστη αξιοποίηση των, ανάµεσα στα κτιριακά κελύφη, 

υπαίθριων χώρων και των διαθέσιμων Φυσικών πόρων που μπορούν να αποτελέσουν προσόν 
για το υπόλοιπο της πόλης, οι παρεμβάσεις σε περισσότερο τοπικό επίπεδο (μικρότερης 
κλίμακας) θα μπορούσαν να αναληφθούν καλύτερα. 


Η εξάσκηση στον περιβαλλοντικά βιώσιμο σχεδιασμό µπορεί, επομένως, να οδηγήσει σε 
περαιτέρω οφέλη µε τη διατήρηση της υφιστάμενης τοπογραφίας και τη δηµιουργία 
ιδιαίτερων προτάσεων, µε στόχο την επίτευξη στρατηγικών για τους υπαίθριους και τους 
δηµόσιους χώρους. 


Η αρχική ιδέα είναι αυτή του καλά διασυνδεδεµένου δικτύου πράσινων και ανοιχτὠν χώρων 
διαμέσου όλου του ιστού της περιοχής. Η πρόνοια για καλή διασύνδεση μεταξύ των υπαίθριων 
χώρων µπορεί να ενθαρρύνει την κίνηση απὀ τον έναν χώρο στον άλλο, δημιουργώντας ένα 
δίκτυο πεζοδρόµων και ποδηλατοδρόµων µε µια συνεχή σχεδόν κάλυψη από βλάστηση. Οι 
οπτικές Φυγές μεταξύ των υπαίθριων χώρων θα επιτρέψουν µια πιο ξεκάθαρη εικόνα του 
δομημένου περιβάλλοντος µε σκοπό να διαμοιραστούν και να υπολογιστούν διάφορες 
ενεργητικές και παθητικές εγκαταστάσεις ελεύθερου χρόνου απὀ την άποψη των αποστάσεων 
και του πληθυσμού που εξυπηρετείται. 


Είναι γεγονός, ότι οι φυσικές συνδέσεις μεταξύ των ανοιχτὠν υπαίθριων χώρων θα επιτρέψουν 
την κίνηση πεζὠν και ποδηλάτων µέσα στον ιστό της περιοχής καθώς και εντός της πόλης και 
των περιοχών πέρα από την πόλη. Η δηµιουργία «πράσινων αστικὠν διαδρόμων» εκατέρωθεν 
των δρόμων θα χρησιμεύσει για µια πλήρη ολοκλήρωση του δομημένου περιβάλλοντος της 
περιοχής µετο φυσικό περιβάλλον, παρέχοντας «συνεχείς πράσινους χώρους» και ενισχύοντας 
την αναγνωσιμότητα και διαπερατότητα της αστικής δομής. 


Ο σεβασμός του χαρακτήρα της περιοχής είναι ουσιώδης για τις προτεινόμενες Φυσικές 
φόρμες, όπως το υφιστάμενο Φυσικό τοπίο και η ταυτότητα της περιοχής. Είναι, επομένως, 
σηµαντικό για τη συνοχή της ντόπιας βλάστησης, τα υπάρχοντα ποτάμια ή ρέματα και το νερό. 
Από την άλλη πλευρά, για την ενίσχυση των υφιστάμενων στοιχείων του τοπίου ή για τη 
βελτίωσή τους ὀπου αυτά δεν είναι παρόντα, είναι επίσης σηµαντικό να προωθηθεί: 


-Η στρατηγική φύτευση για τη δηµιουργία ελκυστικών περιοχών και για την ενθάρρυνση νέων 
μικροκλιµατικών συνθηκών 
-Η χρήση στοιχείων νερού για τη δηµιουργία ενός δυναμικού αστικού τοπίου. 


Η αποτελεσματική χρήση της δενδροφύτευσης για την παροχή σκιασμού, Φυσικού αερισμού 
και δυνατής «πράσινης οπτικής σύγκρουσης» µπορεί επίσης να δημιουργήσει βιώσιµους 
χώρους για τους ανθρώπους. Επιπροσθέτως των οπτικών οφειλών του «συνεχούς πράσινου» 
τόσο για τα µάτια όσο και για τις αισθήσεις, συνεπάγεται επίσης πραγματικά μικροκλιµατικά 
οφέλη όσον αφορά τον δροσισµό, τον Φυσικό αερισµό και φωτισμό, τη µείωση της ηχητικής 
μόλυνσης και τη βελτίωση της µόλυνσηςτου αέρα. 


Ο σκοπός της παροχής ενός συνεχούς πράσινου δικτύου µε καλοσυνδεδεµένους ανοιχτούς 
χώρους µπορεί να παράξει ένα άλλο επίπεδο (Ι8γεΓ) στη διαδικασία του πολεοδομικού 
σχεδιασμού. Όι δηµόσιοι υπαίθριοι χώροι αποτελούν το προφανές υπόβαθρο για το 
«πρασίνισµα» μεγάλης κλίμακας. Βέβαια, οι ιδιωτικοί κήποι και αυλές μπορούν και αυτές να 
συνεισφέρουν. Ωστόσο, το «συνεχές πράσινο» όσον αφορά τη σχέση μεταξύ χτισµένων και 
ανοιχτών χώρων, το «πρασίνισµα» των υπαίθριων και δημόσιων χώρων πρέπει να επιτευχθεί 

µέσω σχεδιασμού, όσον αφορά τη χωροθέτηση και τον προσανατολισμό των κτιρίων. από την 
πλευρά της αρχιτεκτονικής όσον αφορά τον πολεοδομικό σχεδιασμό σε τοπική κλίµακα. από 
την πλευρά της συγκοινωνιολογίας,͵ όσον αφορά την κίνηση χωρίς οχήματα. από την πλευρά 
του τοπίου όσον αφορά τη στρατηγική φύτευση και τους βιώσιμους ενεργούς ανοιχτούς 
χώρους. Τα κύρια στοιχεία που πρέπει να ληφθούν υπ’ όψη όταν γίνεται προσπάθεια 
υιοθέτησης βιοκλιµατικών ζητημάτων στον σχεδιασμό είναιτα ακόλουθα: 


-Αποδοτική χρήση του χώρου 

«Προσανατολισμός 

«Τοπογραφία 

-Ευελιξία 

«Περιβαλλοντικός έλεγχος της δόµησης των κτιρίων: χρήση «πράσινων» υλικών 
-Αποδοτικά (όσον αφορά την ενέργεια) κτίρια. 


Ο προσανατολισμός, τόσο όσον αφορά την περιοχή όσο και το κάθε κτίριο χωριστά, µπορεί να 
έχει επιρροή πάνω σε ποικίλα περιβαλλοντικά ζητήµατα και, πιθανώς, να έχει επίσης επιρροή 
στις αποστάσεις μεταξύ των κτιρίων. 


Τα μεγάλα κτίρια πρέπει να προσανατολιστούν µε τἐτοιο τρόπο που να αποφεύγεται ο 
υπερβολικός σκιασµός των δημόσιων χώρων και των κήπων των κατοικιών. Επιπλέον, µέσω 
ενός κατάλληλου προσανατολισμού, θα είναι δυνατό να αποκομιστούν τα οφέλη της Φυσικής 
θέρμανσης και δροσισμού καθώς επίσης και ηλιασµός κατά τη διάρκεια της ημέρας. Οι νότια 
προσανατολισμένες ὀψεις αποκοµίζουν περισσότερα ηλιακά κέρδη ενώ συγκεκριμένοι τύποι 
κτιρίων πρέπει να σχεδιαστούν µε στόχο την ήπια συντήρηση και την αειφορία µέσω 
κατάλληλων μεθόδων βέλτιστης ενεργειακής αποθήκευσης. Ο περιβαλλοντικός έλεγχος των 
κτιριακών δομών πρέπει να ερευνά στοιχεέα όπως η χρήση τοίχων και οροφών που 
«αναπνέουν», Φυσικού φωτισμού και αερισμού. Την ίδια στιγµή, πρέπει να ληφθεί υπ’ όψη ο 
ενεργός έλεγχος όσον αφορά τις διαφορετικές απαιτήσεις για τη δηµόσια, ιδιωτική και 
υπηρεσιακή πρόσβαση από και προς τα κτίρια, η οριζόντια και κατακόρυφη κυκλοφορία εντός 
του κτιρίου και η ορατότητα από το δηµόσιο χώρο. 


Η (λειτουργική) ευελιξία είναι µια ιδέα-κλειδί για την αειφορία και την ενεργειακή επάρκεια, 
όσον αφορά την ευελιξία του χώρου ὡστε να επιτρέψει τις μελλοντικές αλλαγές χωρίς να 
επηρεάσει τη δοµική ακεραιότητα του εκάστοτε κτιρίου. 


Επομένως, πρέπει να είµαστε προσεκτικοί µε όλα τα ζητήµατα του περιβαλλοντικού ελέγχου 
των κτιριακών δομών που επηρεάζουν την διευθέτηση των κτιρίων. 


Συμπεράσματα 

Είναι ουσιώδης η έρευνα περιβαλλοντικά βιώσιμων λύσεων µέσω του ευαίσθητου 
πολεοδομικού σχεδιασμού µε στόχο την επίτευξη των βέλτιστων δυνατών αστικών χώρων και 
κτιρίων για την ανασυγκρότηση µιας δεδοµένης περιοχής. Προτείνεται λοιπόν, ότι όσοι 
εμπλέκονται στη διαδικασία της αστικής ανασυγκρότησης να λαμβάνουν περισσότερο υπ’ όψη 
τις αειφορικές αρχές και τα οικολογικά ζητήματα. 


Επιπλέον, η «νέα γενιά» αστικής ανασυγκρότησης πρέπει να βασίζεται σε έναν περιβαλλοντικά 
Φιλικό σκελετό ἡ στρατηγική πολεοδομικού σχεδιασμού, αναζητώντας λύσεις που 
ελαχιστοποιούν τις περιβαλλοντικές επιδράσεις, που ευνοούν την περιβαλλοντική εκπαίδευση 

υιοθετώντας οικολογικά ζητήματα και διατηρώντας τους φυσικούς πόρους, που εξασφαλίζουν 
υπαίθριους χώρους στο δηµόσιο χώρο, που ενθαρρύνουν τα οικοδομικά τετράγωνα και 
συγκροτήµατα μικτὠν χρήσεων µε στόχο τη βελτίωση της ποιότητας ζωής και της ελάττωσης 
του κυκλοφοριακού συστήµατος ενώ προωθούν την κίνηση των ανθρώπων µε τα πόδια, το 
ποδήλατο και τη δηµόσια συγκοινωνία, και ελαχιστοποιούν τη µόλυνση της περιοχής. Ωστόσο, 
πρέπει να υπενθυμιστεί ότι οι αρχιτέκτονες -- πολεοδόµοι πρέπει να είναι προσεκτικοί στα 
ζητήματα που αφορούν τη σχεδιαστική διαδικασία και τις διατάξεις των κτιρίων µε ένα 
περισσότερο ευαίσθητο, αειφόρο και περιβαλλοντικά Φιλικό τρόπο. 

